CELEX: 62016CN0457
Language: mt
Date: 2016-08-12 00:00:00
Title: Kawża C-457/16 P: Appell ippreżentat fit-12 ta’ Awwissu 2016 minn Global Steel Wire, S.A. mis-sentenza mogħtija mill-Qorti Ġenerali (Is-Sitt Awla) fit-2 ta’ Ġunju 2016 fil-Kawżi magħquda T-426/10 sa T-429/16 u T-438/12 sa T-441/12, Moreda-Riviere Trefilerias et vs Il-Kummissjoni

24.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 392/14
            
         Appell ippreżentat fit-12 ta’ Awwissu 2016 minn Global Steel Wire, S.A. mis-sentenza mogħtija mill-Qorti Ġenerali (Is-Sitt Awla) fit-2 ta’ Ġunju 2016 fil-Kawżi magħquda T-426/10 sa T-429/16 u T-438/12 sa T-441/12, Moreda-Riviere Trefilerias et vs Il-Kummissjoni
   (Kawża C-457/16 P)
   (2016/C 392/19)
   Lingwa tal-kawża: l-Ispanjol
   
      Partijiet
   
   
      Appellanti: Global Steel Wire, S.A. (rappreżentanti: F. González Díaz, A. Tresandi Blanco, V. Romero Algarra, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               tannulla s-sentenza tal-Qorti Ġenerali tat-2 ta’ Ġunju 2016 fil-Kawżi magħquda T-426/10 sa T-429/16, u b’mod partikolari, fil-Kawża T-429/10, Global Steel Wire vs Il-Kummissjoni
            
         
               —
            
            
               tikkundanna lill-Kummissjoni Ewropea għall-ispejjeż kemm ta’ dawn il-proċeduri kif ukoll ta’ dawk quddiem il-Qorti Ġenerali.
            
         
      Aggravji u argumenti prinċipali
   
   L-appellanti tinvoka t-tlettax-il aggravju li ġejjin:
   
      Dwar l-attribuzzjoni tal-ksur, sa fejn tikkonċerna l-indizji supplimentari:
   
   
               1.
            
            
               
                  L-ewwel nett, il-Qorti Ġenerali wettqet żnaturament tal-fatti u nuqqas ta’ motivazzjoni f’dak li jirrigwarda l-allegata eżistenza ta’ rabtiet strutturali bejn TQ u GSW qabel l-1996 u wettqet żball ta’ liġi fil-klassifikazzjoni ġuridika tal-fatti relatati ma’ dawk responsabbli għall-ksur matul it-tul tiegħu.
            
         
               2.
            
            
               
                  It-tieni nett, il-Qorti Ġenerali wettqet żball ta’ liġi fl-evalwazzjoni tal-provi, bi ksur tal-obbligi tagħha ta’ stħarriġ ġudizzjarju u naqset mill-obbligu tagħha ta’ motivazzjoni u applikat kriterju ġuridiku żbaljat fil-kuntest tal-evalwazzjoni tas-setgħat tal-amministratur uniku, bħala indizju ġuridikament rilevanti tal-eżistenza ta’ unità ekonomika waħda.
            
         
               3.
            
            
               
                  It-tielet nett, il-Qorti Ġenerali wettqet żball ta’ liġi fil-qasam tal-klassifikazzjoni ġuridika, u żnaturat il-fatti relatati mal-perċezzjoni tal-kompetituri.
            
         
               4.
            
            
               
                  Ir-raba’ nett, il-Qorti Ġenerali wettqet żball ta’ liġi fil-qasam tal-klassifikazzjoni ġuridika tal-fatti relatati mas-sovrapożizzjoni tal-persunal.
            
         
               5.
            
            
               
                  Il-ħames nett, il-Qorti Ġenerali wettqet żball ta’ liġi fil-klassifikazzjoni ġuridika tal-fatti dwar it-tqassim tal-attivitajiet ta’ produzzjoni u ta’ bejgħ ta’ AP bejn GSW u l-impriżi miżmuma minn din tal-aħħar.
            
         
               6.
            
            
               
                  Is-sitt nett, il-Qorti Ġenerali wettqet żball ta’ liġi fil-klassifikazzjoni ġuridika tal-fatti relatati mal-laqgħa allegata.
            
         
      Fuq l-attribuzzjoni tal-ksur, f’dak li jirrigwarda s-suċċessjoni ta’ impriżi.
   
   
               7.
            
            
               
                  Is-seba’ nett, il-Qorti Ġenerali applikat kriterju ġuridiku żbaljat fil-kuntest tal-evalwazzjoni tas-suċċessjoni ta’ impriżi.
            
         
               8.
            
            
               
                  It-tmien nett, il-Qorti Ġenerali wettqet żball ta’ liġi fil-klassifikazzjoni ġuridika tal-fatti meta qieset li kemm GSW kif ukoll MRT huma responsabbli għall-aġir ta’ Trenzas u Cables.
            
         
      Fuq l-attribuzzjoni tal-ksur, fir-rigward tal-evalwazzjoni tal-eżerċizzju ta’ influwenza determinanti u tal-provi prodotti sabiex jikkonfutaw il-preżunzjoni tal-eżerċizzju effettiv ta’ influwenza determinanti
   
   
               9.
            
            
               
                  Id-disa’ nett, il-Qorti Ġenerali applikat kriterju ġuridiku żbaljat fil-kuntest tal-evalwazzjoni tal-eżerċizzju ta’ influwenza determinanti u naqset mill-obbligu tagħha ta’ motivazzjoni fir-rigward tal-attribuzzjoni tal-kondotta ta’ TQ lil GSW għat-tul kollu tal-ksur.
            
         
               10.
            
            
               
                  L-għaxar nett, il-Qorti Ġenerali applikat kriterju ġuridiku żbaljat sabiex tiġi stabbilita l-eżistenza effettiva ta’ influwenza determinanti; wettqet żball ta’ liġi fl-evalwazzjoni tal-provi prodotti mill-appellanti sabiex tikkonfuta l-preżunzjoni ta’ eżerċizzju effettiv ta’ influwenza determinanti fuq l-impriżi miżmuma minnha u kisret l-obbligi tagħha fil-qasam tal-istħarriġ ġudizzjarju.
            
         
      Fuq l-assenza ta’ kapaċità kontributtiva:
   
   
               11.
            
            
               
                  Il-ħdax nett, il-Qorti Ġenerali wettqet żball ta’ liġi li jikkonsisti fi ksur tad-drittijiet meta qieset li, sa fejn il-Kummissjoni bbażat l-evalwazzjoni tagħha tal-kapaċità kontributtiva tal-appellanti fuq fatti prodotti u magħrufa minn din tal-aħħar, il-Kummissjoni kienet irrispettat id-dritt għal smigħ tal-appellanti.
            
         
               12.
            
            
               
                  It-tnax nett, f’dak li jirrigwarda l-allegata possibbiltà li l-appellanti tikseb finanzjament estern, il-Qorti Ġenerali wettqet żball ta’ liġi fl-evalwazzjoni tal-provi billi ma eżerċitatx skont id-dritt il-ġurisdizzjoni tagħha fil-qasam tal-istħarriġ ġudizzjarju, wettqet żball ta’ liġi li jikkonsisti fi ksur tal-obbligu ta’ motivazzjoni u, fl-aħħar nett, il-Qorti Ġenerali wettqet żball ta’ liġi li jikkonsisti fl-iżnaturament tal-fatti u tal-provi fir-rigward tal-possibbiltà li l-appellanti tikseb finanzjament estern.
            
         
               13.
            
            
               
                  It-tlettax nett, f’dak li jirrigwarda l-allegata possibbiltà li l-appellanti tirrikorri għall-azzjonisti, il-Qorti Ġenerali wettqet żball ta’ liġi fl-evalwazzjoni tal-provi, u f’kull każ, kisret l-obbilgu tagħha li twettaq stħarriġ b’ġurisdizzjoni sħiħa, meta qieset li l-appellanti ma kinitx tat lill-Kummissjoni l-informazzjoni neċessarja sabiex tevalwa d-daqs tal-assi netti tal-azzjonisti tagħha u, barra minn hekk, il-Qorti Ġenerali wettqet nuqqas ta’ motivazzjoni sa fejn ma spjegatx ir-raġunijiet li għalihom ir-rapporti ta’ Deloitte invokati mill-appellanti ma għandhomx valur probatorju.